Diari Oficial de la Generalitat Valenciana


Sumari del DOGV 5365, del 11-10-2006 (2006/10468)

RESOLUCIÓ de 28 de juliol de 2006, de la Direcció General d'Energia, per la qual s'autoritza la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa, així com de les instal·lacions referents a la canalització en la localitat d'Albaida, i s'atorga a Gas Natural Cegas, SA, autorització administrativa i aprovació del projecte d'execució, per a la construcció de la xarxa de distribució de gas natural en el terme municipal d'Albaida, província de València. (CBREDE/2005/49/46 i CBREDE/1997/32).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10211


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 28 de juliol de 2006, de la Direcció General d'Energia, per la qual s'autoritza la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa, així com de les instal·lacions referents a la canalització en la localitat d'Albaida, i s'atorga a Gas Natural Cegas, SA, autorització administrativa i aprovació del projecte d'execució, per a la construcció de la xarxa de distribució de gas natural en el terme municipal d'Albaida, província de València. (CBREDE/2005/49/46 i CBREDE/1997/32). [2006/10062]  
Vist l'escrit de 17 de juliol de 2006 presentat davant d'esta Direcció General d'Energia per la mercantil Gas Natural Cegas, SA, per mitjà del qual sol·licita, després de l'exposició de diverses manifestacions, la transmissió dels drets derivats de la concessió administrativa atorgada a Repsol Butano, SA, mitjançant una Resolució de 22 d'octubre de 1996 de la Conselleria d'Indústria i Comerç, per a la prestació del servici públic de subministrament i distribució per canalització de combustibles gasosos de la 2a i 3a família en el municipi d'Albaida, província de València, així com de les instal·lacions de canalització ja executades. El referit escrit conté la declaració del titular de la instal·lació, Repsol Butano, SA, en la qual manifesta la seua voluntat de transmetre l'autorització esmentada.  
Vist que, en data 22 d'octubre de 1996, la Conselleria d'Indústria i Comerç va atorgar resolució de concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2a i 3a família en la localitat d'Albaida (València), per a usos domèstics, comercials i xicotetes indústries.  
Vist que, per mitjà de resolucions de 16 de desembre de 1997 i 31 d'octubre de 2001 del Servici Territorial d'Indústria i Energia de València, es va autoritzar a Repsol Butano, SA, l'execució de les instal·lacions d'emmagatzemament de GLP i xarxa bàsica per a distribució de GLP que preveu la intercanviabilitat del gas propà amb el gas natural en el municipi d'Albaida, i es va aprovar, respectivament, el projecte d'execució presentat, en la primera, i annex 2 a este, en la segona resolució mencionada.  
Per part de la citada mercantil han sigut sol·licitades i, posteriorment, concedides pel Servici Territorial, diverses pròrrogues per a la seua execució, l'última de les quals va finalitzar el 15 de gener de 2005, sense que fins a la data s'haja pogut portar a efecte l'execució referida.  
Vista la sol·licitud presentada per Gas Natural Cegas, SA, amb data 4 de novembre de 2005, davant del Servici Territorial d'Energia de València de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal d'Albaida firmat per l'enginyer industrial, Sr. Joaquín Costa Moreno i visat pel Col·legi Oficial d'Enginyers Industrials de la Comunitat Valenciana, demarcació de València, amb data 24 d'octubre de 2005, perquè li siga atorgada autorització administrativa i aprovació del projecte d'execució per a la distribució de gas natural en el municipi d'Albaida, província de València, amb destinació als mercats domesticocomercials i industrials, així com l'escrit annex de 18 de juliol de 2006 presentat davant d'esta Direcció General d'Energia.   
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent que es va publicar en els diaris ABC i Las Províncias el dia 13 de març de 2006, en el Butlletí Oficial de la Província de València de 9 de març de 2006 i en el Diari Oficial de la Generalitat de 8 de març de 2006. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que va ser sol·licitat pel Servici Territorial d'Energia un informe a l'Ajuntament d'Albaida, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, sense que conste en l'expedient l'informe sol·licitat.  
Vist que, en data 21 de novembre de 2005, l'Ajuntament d'Albaida va dirigir un escrit a la Direcció General d'Energia per mitjà del qual sol·licita la màxima celeritat en la tramitació de l'autorització administrativa per a l'execució material de les instal·lacions previstes en el projecte presentat per Gas Natural Cegas, SA.  
Vist que igualment, de conformitat amb el que establix el mencionat article 80 del Reial Decret 1434/2002, es va remetre separata del projecte tècnic, i a l'efecte d'establir les oportunes condicions tècniques, a la resta de les administracions públiques, organismes i, si és el cas, empreses de servicis públics o d'interés general afectats, concretament a:  
Ministeri de Foment, Demarcació de Carreteres de l'Estat a la Comunitat Valenciana, respecte a diferents paral·lelismes i encreuaments amb la carretera N-340, i s'ha emés un informe favorable amb les condicions que conté i que traslladades a l'empresa peticionària van ser totes acceptades.  
I a l'empresa Repsol YPF, que va contestar i va informar sobre la titularitat de la concessió en el municipi d'Albaida per part de la referida mercantil des de desembre de 1997, i coincidix en una part de la xarxa executada amb la sol·licitud proposada per Gas Natural Cegas, SA. El mencionat escrit es va traslladar a la peticionària, i no consta en l'expedient escrit de contestació a este efecte.  
Atés que la disposició transitòria quinzena de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena d'esta llei haguera esdevingut en autorització no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Atés la sol·licitud subscrita conjuntament de transmissió de titularitat dels drets i de les instal·lacions executades en el municipi d'Albaida, de Repsol Butano, SA, a favor de Gas Natural Cegas, SA, així com de les instal·lacions de canalització ja executades definides en els projectes presentats.  
Vist que, d'acord amb la sol·licitud de Gas Natural Cegas, SA, i el projecte presentat, la finalitat que es perseguix amb la construcció d'esta instal·lació és dotar d'infraestructura gasista com a energia alternativa, facilitar el desenvolupament industrial i la diversificació energètica.  
Vist que Gas Natural Cegas, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe emés pel Servici Territorial d'Energia de València sobre la sol·licitud presentada d'autorització administrativa per a la construcció de la xarxa de distribució de gas natural en el terme municipal d'Albaida.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa.  
Atés que el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, establix en el capítol III, del títol IV, el règim jurídic per a la transmissió d'instal·lacions de distribució de gas natural.  
Atés que la Llei 34/1998, de 7 d'octubre, del Sector d'Hidrocarburs, fa referència en l'article 45.5 que el règim jurídic establit en el capítol V del títol IV de la mateixa llei és aplicable quan la instal·lació receptora del subministrament de gas tinga com a objecte la seua distribució per canalització i que en l'article 73 de l'esmentat capítol V del títol IV, sobre l'autorització d'instal·lacions de distribució de gas natural establix que la transmissió de les instal·lacions haurà de ser comunicada a l'autoritat que ha concedit l'autorització original.  
Atés que s'han complit els tràmits reglamentaris en l'expedient instruït a este efecte.  
Atés el que anteriorment s'ha establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Autoritzar administrativament la transmissió de la titularitat de Repsol Butano, SA, a favor de Gas Natural Cegas, SA, dels drets derivats de la concessió administrativa atorgada mitjançant una Resolució de 22 d'octubre de 1996, de la Conselleria d'Indústria i Comerç, per a la prestació del servici públic de subministrament i distribució per canalització de combustibles gasosos de la 2a i 3a família en el municipi d'Albaida, província de València, així com de les instal·lacions de canalització ja executades, d'acord amb el projecte d'execució i annex 2 de les instal·lacions aprovades a Repsol Butano, SA, corresponents a l'emmagatzemament de GLP i xarxa bàsica de distribució.  
Segon  
Atorgar a Gas Natural Cegas, SA, autorització administrativa per a la construcció de la xarxa de distribució de gas natural en la localitat d'Albaida en la província de València.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació de la present resolució una garantia per valor de 4.429,16 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia de València, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
Esta fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança esmentada serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
Segona. Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel que es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
Sisena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització administrativa l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Tercer  
Aprovar el projecte d'execució firmat per l'enginyer industrial, Sr. Joaquín Costa Moreno, i visat pel Col·legi Oficial d'Enginyers Industrials de la Comunitat Valenciana, demarcació de València, amb data 24 d'octubre de 2005, les característiques principals del qual s'indiquen a continuació i sotmetre'l a les condicions que igualment s'indiquen.  
Les característiques principals del projecte que s'aprova són les següents:  
Tipus de gas: gas natural.  
Punt de connexió:  
En la vàlvula d'eixida de l'Estació de Regulació i Mesurament (ERM) APA(1) /MPA(1) .1500 situada al final del gasoducte APA(1) Ontinyent-Alcoi en servici RAA-15.20 A de Gas Natural Distribución SDG, SA, sobre sòl urbà, pròxima a la carretera d'Alcoi  
. Rang de pressió de servici ERM: pressió d'entrada: 5-16 bar, pressió d'eixida MPA(1) . Cabal nominal 2500 m³(n)/h.  
Àmbit geogràfic:  
Zones urbanes qualificades així d'acord amb el vigent Pla General d'Ordenació Urbana i delimitades segons s'especifica en el plànol del projecte núm. 032-TS 6.1. Rev.01.  
Xarxa bàsica de canonades i distribució temporal d'instal·lacions:   
1ª fase (segons el plànol núm. 396-OD 9.1.Rev.01 i plànol A del seu annex): 1a anualitat (a partir de la data de la notificació de la present resolució).  
Canonada de polietilé PE-100, SDR 17'6 i diàmetres 200, 160, 110, 90, 63 i 40 mm, les longituds respectives del qual són: 390 m, 535 m, 118 m, 840 m, 660 m i 1.432 m, soterrades a una profunditat mínima de 0,60 m sobre la seua generatriu superior. Total 3.975 m.   
Correspon a la xarxa nova actual, 1.310 m amb el detall següent: 390 m, 90 m i 830 m de longitud, els diàmetres respectius de la qual són: 200, 160 i 90 mm.  
Este subministrament enllaça amb la xarxa que hi ha en la població en dos punts, carrer Mare de Déu del Remei i avinguda de la Fira, per mitjà de connexió amb les canalitzacions de diàmetres respectius, 90 i 160 mm.  
Igualment s'executen dos noves extensions de la xarxa bàsica amb canalitzacions, la primera en PE-100 de 160 mm que començarà en l'avinguda de la Fira i recorrerà els carrers Sor Josefa Martínez, de la Font, de la Trinitat i finalitza en el carrer del Beat Nicolàs; i la segona, en PE-100 de 90 mm, que prolonga la conducció del carrer Arqueòleg Ballester fins al carrer Alejandro Bataller.  
2ª fase (segons el plànol núm. 651-CX 4.1.Rev.01 i plànol A del seu annex): 2a anualitat (a partir del segon exercici de la notificació de la present resolució).  
Canonada de polietilé PE-100, SDR 17'6 i diàmetres 160, 110, 90, 63 i 40 mm, les longituds respectives del qual són: 974 m, 379 m, 638 m, 475 m, i 773 m, soterrades a una profunditat mínima de 0,60 m sobre la seua generatriu superior. Total 3.239 m.   
Pressupost del projecte presentat: 221.458'25 euros  
Les condicions a què està sotmesa la mencionada aprovació són les següents:  
1ª. Les instal·lacions que s'han d'establir es faran d'acord amb el projecte presentat, amb les variacions que, si és el cas, se sol·liciten i s'autoritzen, dins dels terminis de distribució temporal d'instal·lacions assenyalats anteriorment, a partir de la data de la notificació de la present resolució i, en tot cas, es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.83) i la seua correcció d'errades (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), i compliran el reglament esmentat, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions dels mateixos, en cas de considerar-ho convenient.  
3ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement i d'autorització d'explotació, i presentarà l'oportú certificat de direcció, subscrit per tècnic competent i visat pel Col·legi Oficial corresponent.  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que esta imposa. En estos supòsits, l'administració, amb l'oportú expedient, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5ª. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de juliol de 2006.. El director general d'Energia: Antonio Cejalvo Lapeña.